lv en lv nl en lv lv sl lv en nl en lv lv en lv de lv lv lv lv lv lv lv lv en lv en nl lv en lv en lv lv en lv lv en lv en de lv lv lv en lv en lv lv en lv en lv lv lv lv en lv en eo lv lv lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Idejas ģimenes ekskursijai Rīgas centrā: 5 objekti, ko parādīt bērnam, un piecas vietas, kur baudīt Rīgu no augšas | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Pat ja ik dienu dzīvojat Rīgā vai bieži tajā viesojaties, vasara ir īstais laiks, kad pilsētu izstaigāt nesteidzīgāk. “Pirms ģimenes ekskursijas pameklējiet jaunu informāciju par katru no objektiem – tādu, kas gan bērniem, gan pašiem vecākiem varētu likt uz konkrēto vietu paskatīties no jauna skatpunkta,” rosina “Mammamuntetiem.lv” skolēnu ekskursiju “Rīgas pilsētas pētnieki” gide Eva Kaupere. “Piemēram, vai bērni zina, ka metāla sētas ap Bastejkalna kokiem ir tādēļ, lai pasargātu tos no bebriem? Un vai zinājāt, ka turpmāk Brīvības pieminekļa Goda sardzē varēs stāvēt arī sievietes?”
Ja vēlaties paskatīties uz Rīgu no augšas, varat apmeklēt “Skyline” bāru, kas atrodas “Radisson Blu Hotel Latvija” 26. stāvā.
Latvijas neatkarības simbols, kuru visi zinām, bet šoreiz apstājieties un apskatiet to kārtīgāk! Piemineklis ir 42 metrus augsts, tā augšgalā atrodas sievietes figūra ar trīs zvaigznēm paceltajās rokās. Aplūkojiet karavīrus pieminekļa sānos, izlasiet uzrakstu uz pieminekļa! Aplūkojiet Goda sardzi, iespējams, ka varat ieplānot pieminekļa apmeklējumu laikā, kad tā mainās. Reizēm ir neizpratne, vai drīkst kāpt pa trepītēm uz pieminekļa, bet neuztraucieties – tas ir atļauts. “Jaunums ir tas, ka arī sievietes ir aicināts pieteikties Nacionālo bruņoto spēku bataljona Godasardzes rotā, kura nodrošina godasardzi pie Brīvības pieminekļa un Rīgas pils. Tas tādēļ, lai vairotu sabiedrības izpratni par to, cik nozīmīga ir katra pilsoņa līdzdalība visaptverošas aizsardzības stiprināšanā,” norāda “Rīgas pilsētas pētnieku” gide Eva Kaupere.
Vecākiem trūkst pamatzināšanu par zēnu higiēnu. Ārstu ieteikumi veselības un auglības saglabāšanai
Pārbaudi, kāds ir tavs noguruma līmenis. Ātrais TESTS
Viņš iemainīja sievu pret biroja administratori. Kāpēc tā notiek, skaidro psihologs
Mākslīgi veidots pakalns Rīgas centrā, kam garām vijas pilsētas kanāls. Ziedi, apstādījumi, mazas taciņas un iespēja uzkāpt paugura virsotnē bērniem patiks! Tā ir viena no romantiskākajām pastaigu vietām Rīgā – ir vērts piestāt uz tiltiņa, pie kura margām jaunlaulātie sakāruši simtiem slēdzeņu. “Izstāstiet bērniem, kāpēc kāzās ir šāda tradīcija! Tāpat parādiet kokus, kurus ieskauj metāla sētas – kanālā dzīvo bebru ģimene, no kuras šādā veidā mēģina pasargāt īpašos kokus,” stāsta ekskursiju “Rīgas pilsētas pētnieki” gide Eva Kaupere.
Izstāstiet bērniem, kāpēc kāzās ir tradīcijas saslēgt atslēgas, un parādiet, cik daudz to ir Bastejkalnā uz mazā tiltiņa!
Latvijas Nacionālā opera un balets
Grezna un cēla ēka, kuru ieskauj krāšņi dārzi, un blakus esošais kanāls vedināt vedina piestāt un pavērties apkārt. Bērniem būs interesanti uzzināt, kas tad ir šī ēka un kas ir opera un balets? “No 1837. gada augusta līdz 1839. gada jūlijam Rīgā strādājis pasaulslavenais komponists Rihards Vāgners. Viņš šeit bija Pilsētas teātra galvenais diriģents Rīgas 1. pilsētas jeb Vācu teātrī, kurā notika operas un koncerti. Ēka (mūsdienās pazīstama kā Vāgnera zāle) teātrim kļuva par šauru, tāpēc 1856. gadā nolēma Rīgas kanāla malā būvēt ēku, kurā iestudēt operas un teātra izrādes,” vēstures faktus izklāsta gide Eva Kaupere.
Vai arī jums ir sajūta, ka, ieejot Vecrīgā, jūs ieejat citā pasaulē? Mazās, šaurās un bruģētās ieliņas un tik greznās ēkas. Torņi, Kaķu māja, Pēterbaznīca, Zviedru vārti, mazās kafejnīcas, ielu tirgotāji un muzikanti. Sameklējiet Rozena ielu! Tā ir pati šaurākā Vecrīgas iela, un tā ir tik šaura, ka, izplešot rokas, iespējams aizsniegt abās pusēs esošo namu sienas.
“Rīgas pilsētas pētnieki” Vecrīgā. Par vietu, kur dodaties, atrodiet kādu jautru stāstu!
Lai ne gluži centrs, tomēr centram tuva ir ideāla vieta piknikam – uz AB dambja teju blakus lielajam Latvijas karogam. Kā zina stāstīt Eva Kaupere, tur ir arī bērnu laukumiņi un vieta, kur izskrieties un baudīt izcilu skatu uz Vecrīgu. Blakus atrodas mākslas centrs “NOASS”. Līdz šā gada septembra beigām AB dambī var izšūpoties viedajās šūpolēs – tas ir skaists objekts, kurš vienlaikus kalpo kā viedierīču bezmaksas uzlādes punkts. Enerģija tiek ražota gan šūpošanās laikā, gan šūpolēm pievienotajos saules paneļos.
Rīga no augšas – kur to baudīt?
65 metru augstumā esošais Latvijas Zinātņu akadēmijas skatu laukums piedāvā elpu aizraujošu iespēju paraudzīties uz pilsētu no augšas – no tās septiņpadsmitā stāva skatu platformas paveras brīnišķīgs skats uz Vecrīgu un Daugavu. Skatu no Latvijas Zinātņu akadēmijas skatu laukuma var izbaudīt katru dienu. Biļetes cena 6 eiro.
“Rīgas pilsētas pētnieku” gide Eva Kaupere iesaka ģimenēm doties pašorganizētā ekskursijā un paskatīties uz Rīgu no augšas.
Rīgas augstākā baznīca, no kuras torņa paveras brīnišķīga panorāma uz Vecrīgas sarkanajiem jumtiem, moderno Rīgu, Rīgas līci un Daugavu ar plašo ostu. Brauciens tornī maksā 9 eiro. “Pēckara gados nebija skaidrības, kādiem mērķiem atjaunot Pēterbaznīcu – bija skaidrs, ka tā vairs nebūs baznīca. Ilgi diskutēja, ko ar ēku iesākt. Tikai 1966. gadā, kad tika noraidīti dīvaini priekšlikumi (piemēram, cirks, peldbaseins, sporta zāle), pieņēma lēmumu celtni atjaunot arhitektūras muzeja vajadzībām un rast jaunu funkciju smailei – lai kalpo kā skatu tornis,” teica gide.
Ja vēlaties paskatīties uz Rīgu no augšas, varat apmeklēt “Skyline” bāru, kas atrodas “Radisson Blu Hotel Latvija” 26. stāvā. Viesnīcas agrākais nosaukums ir viesnīca “Latvija”, un pēc kopējās platības tā ir lielākā viesnīca Latvijā. Mammai vai tētim kafija, bērnam – suliņa, un būs lielisks piedzīvojums!
Šāds skats paveras no viesnīcas “Latvija” 26. stāva, kur šobrīd atrodas bārs “Skyline”.
Tirdzniecības centrs “Galleria Riga” lepojas ar savu jumta terasi, kas atrodas 8. stāvā un kurā ierīkotas vairākas kafejnīcas – tā ir iespēja rāmi baudīt Rīgu no augšas.
Mākslas muzeja jumta terase
Ja apmeklējat Latvijas Nacionālo mākslas muzeju, noteikti izmantojiet iespēju paviesoties uz tā jumta terases! Arī tur redzēsiet Rīgu no augšas. Muzejā šobrīd apskatāmas arī Vilhelma Purvīša un Ausekļa Baukšķenieka izstādes.
Par “Rīgas pilsētas pētniekiem”
Radošās ekskursijas “Rīgas pilsētas pētnieki” rīko vecāku organizācija “Mammamuntetiem.lv”, tajās aicināti piedalīties sākumskolas vecuma bērni – dalība ir bez maksas, ekskursijas atbalsta Rīgas dome. Ekskursijas ir paredzētas, lai bērni vasarā saturīgi pavadītu laiku un radošā, atraktīvā veidā uzzinātu ko jaunu par Rīgā zīmīgām ēkām. Nodarbības vada māksliniece Rebeka Lukošus un gide Eva Kaupere. Vairāk var uzzināt www.mammamuntetiem.lv; pieteikties iespējams, rakstot uz inga@mammam.lv.
Sākumskolēni aicināti piedalīties radošajās ekskursijās “Rīgas pilsētas pētnieki”
Ko ar bērniem redzēt un darīt Latgalē? Iesaka gide
Ko ar bērniem darīt, redzēt un piedzīvot Ventspilī? Iesaka Mammamuntetiem.lv
Ekskursija Rīga Ekskursijas Ceļošana ar bērnu Ceļošana Eva Kaupere Rīgas pilsētas pētnieki
Ukraina Video padomi Valsts atbalsts Zīdainis Atkal skolā Atbild ginekologs Tēva loma Rudens veltes Āboli
Šodien vārdadienu svin Rauls, Rodrigo
Mājās gatavoti veselīgie dārzeņu čipsi
Jauns Paskāla Mersjē romāns Silvijas Brices tulkojumā
Gadījusies sīksta gaļa? Vienkārši triki, kas to padarīs mīkstu un garšīgu
"Dāmu paradīze" latvietes acīm
Soli pa solim: kā stādīt un audzēt rudens avenes un kazenes
Viņš iemainīja sievu pret biroja administratori. Kāpēc tā notiek, skaidro psihologs
Kāpēc bērna uzvedība visneciešamākā tad, kad mamma ir līdzās?
Bērna attīstības kalendārs. Trīs gadi
Rozā brilles nost! 10 pazīmes, ka vīrietis tevi nemīl
Pārbaudi, kāds ir tavs noguruma līmenis. Ātrais TESTS
Vecākiem trūkst pamatzināšanu par zēnu higiēnu. Ārstu ieteikumi veselības un auglības saglabāšanai
Konkursa "Pārsteigumi jaunajam pārim" uzvarētāji dodas uz Mālpils muižu!
Latviešu bērnu mīlestības atziņas
Jelgavas PII "Kamolītis" 5.grupa "Rozītes" bērnu zīmējumi
Vairāk rakstu no "Notikumi un svētki"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.